Diari Oficial de la Generalitat Valenciana


Sumari del DOGV 9529, del 08-02-2023 (2023/1222)

ACORD de 3 de febrer de 2023, del Consell, pel qual s'autoritza una modificació de les dades descriptives essencials de la línia de subvenció S5741, «Suport actuacions específiques en matèria d'educació en consum», de l'annex de transferències i subvencions corrents del programa 443.10, Protecció persones consumidores i qualitat de béns i serveis, de la Conselleria d'Economia Sostenible, Sectors Productius, Comerç i Treball (expediente 11.001/23-003).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9529

Data del DOGV
:   08-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1222


Data del document
:   03-02-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 3 de febrer de 2023, del Consell, pel qual s'autoritza una modificació de les dades descriptives essencials de la línia de subvenció S5741, «Suport actuacions específiques en matèria d'educació en consum», de l'annex de transferències i subvencions corrents del programa 443.10, Protecció persones consumidores i qualitat de béns i serveis, de la Conselleria d'Economia Sostenible, Sectors Productius, Comerç i Treball (expediente 11.001/23-003). [2023/1222]  
  
  
En el curs 2022-2023, la Direcció General de Comerç, Artesania i Consum, participa en l'organització del concurs escolar Consumópolis 18: «A internet, creus tot el que veus?, les bases reguladores del qual es recullen en l'Ordre CSM/1008/2021, de 20 de setembre, BOE, número 230, de 25 de setembre.  
El Ministeri de Consum, juntament amb els organismes de consum de les diferents ciutats i comunitats autònomes, organitza des del curs escolar 2005-2006 el concurs escolar Consumópolis, destinat a joves escolaritzats que cursen tercer cicle d'Educació Primària i els quatre cursos d'Educació Secundària Obligatòria, i s'hi inclouen també els cursos de Formació Professional Bàsica a partir de l'edició 2020-2021. L'objectiu d'aquest concurs és proveir a la població jove d'habilitats i coneixements que els permeta exercir els seus drets en consum i complir amb les seues responsabilitats des de la infància i actualitzar-los al llarg de la seua vida. Els participants son equips formats per cinc integrants matriculats en qualsevol centre educatiu públic, concertat o privat del territori nacional, amb la coordinació d'un/a docent del centre. El concurs té una fase autonòmica. i una altra de nacional.  
  
En l'annex de transferències i subvencions corrents del programa 443.10, Protecció persones consumidores i qualitat de béns i serveis de la Conselleria d'Economia Sostenible, Sectors Productius, Comerç i Treball, s'inclou la línia de subvenció de concurrència competitiva S5747, «Suport actuacions específiques en matèria d'educació en consum», amb una dotació de 10.000 euros que permet el finançament de la fase autonòmica del concurs. La Direcció General de Comerç, Artesania i Consum vol incentivar la participació del major nombre possible de joves de la Comunitat Valenciana, així com de personal docent en les matèries de consum, en aquesta edició del concurs dels premis autonòmics, per la qual cosa ha decidit d'atorgar uns premis als equips escolars així com al professorat coordinador guanyadors.  
  
Per tot això, la Conselleria d'Economia Sostenible, Sectors Productius, Comerç i Treball proposa la modificació pressupostària de la variació de les dades descriptives essencials de la línia de subvenció de concurrència competitiva S5747, «Suport actuacions específiques en matèria d'educació en consum», de l'annex de transferències i subvencions corrents del programa 443.10 Protecció persones consumidores i qualitat de béns i serveis, atés que consta com a beneficiaris «Institucions i entitats sense ànim de lucre» i és necessari modificar per «alumnat i professorat de centres educatius de la Comunitat Valenciana».  
  
A aquest efecte, i en virtut del que es disposa en els articles 21 i 23 de la Llei 9/2022, de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer i únic  
Modificar, en l'annex de transferències i subvencions corrents del programa 443.10, Protecció persones consumidores i qualitat de béns i serveis, les dades dels beneficiaris previstos de les ajudes recollides en la línia S5741, «Suport actuacions específiques en matèria d'educació en consum», en els termes següents.  
  
  
  
Redacció actual: Redacció modificada:  
Beneficiaris previstos: institucions i entitats sense ànim de lucre Beneficiaris previstos: alumnat i professorat de centres educatius de la Comunitat Valenciana  
  
  
València, 3 de febrer de 2023  
  
La consellera secretària,  
AITANA MAS MAS